Այնպես որ փորձեր արվել են իրավական ճանապարհով այս հարցին լուծում տալ, որը չի ստացվել։ Բայց հիմա ՀՔԾ-ն քննություն է տանում, ծանր հոդված է դրել։ Հիմա արդեն բացահայտվել է 0038 գաղտնի հրամանը, պարզվել է, որ բանակը օգտագործելու հրաման ստորագրվել է դեռ մինչև մարտի 1-ը և հիմա այդ մասով քննություն է կատարվում, թող Վիկտոր Սողոմոնյանը հավաքի իր կուռ իրավաբանների խմբին՝ Դավիթ Հարությունյանի, Տիգրան Թորոսյանի գլխավորությամբ, որոնք նպաստել են այդ որոշման կայացմանը, նստեն, նոր հեքիաթներ հորինեն հանրությանը զբաղեցնելու համար։ Այլապես, հիմա իրենք փորձում են հերքել այն, ինչը փաստացի հերքել անհնար է»,- նկատեց Անդրանիկ Քոչարյանը՝ հավելելով, որ լավ կլինի՝ Ռոբերտ Քոչարյանը, առանց որևէ անհեթեթ հիմնավորումների, գա և ներկայանա ՀՔԾ-ին ու պատասխանի իրեն ուղղված հարցերին։ «Բոլորը պետք է շահագրգռված լինեն Մարտի 1-ի գործի ամբողջ ծավալով բացահայտմանը։ Դրան պետք է հաջորդի Հոկտեմբերի 27-ի գործի բացահայտումը։ Մտահոգված է Քոչարյանը, մտահոգված չէ, դա կարևոր չէ։ Կա կոնկրետ իրավական վիճակ, և իրենք պարտավոր են գալ ու ներկայանալ նախաքննական մարմնին»,- ասաց Քոչարյանը։